text: Hun forstår at servere
  01 november 2014 kl. 09.33
  En tjenerelev fra Hotel Legoland har vundet DM for tjenere. Nu skal hun videre til VM i Brasilien.
  Puk Mortensen vandt DM i Skills for tjenere 2014, der blev afholdt i København.
  Disciplinerne var meget forskellige: 
  Deltagerne skulle dække op til fire kuverter, folde 10 forskellige servietter på tid, medvirke i blindtests og genkende forskellige drikke, udskære og anrette udvalgte frugter, flambere en ananas, mixe drinks og røre tatar.
  Samtidigt med, at deltagerne udførte opgaverne, skulle de forklare på engelsk.
  Puk Mortensen er færdigudlært i marts.
  Verdensmesterskabet finder sted i august i Sao Paulo i Brasilien.
  